64. కాలువ నరసింహ స్వామి ఆలయం.

చిరునామ : కోనేరు, ఆదిలాబాదు జిల్లా, తెలంగాణ.

నిర్మల్ నుండి 11 కి.మీ దూరంలో ఉన్న కోనేరు పట్టణంలో కాలువ నరసింహ స్వామి ఆలయం ఉంది. బాసరకు వెళ్ళే భక్తులు సాధారణంగా ఈ ఆలయాన్ని కూడా దర్శిస్తుంటారు.

నరసింహస్వామిని నరసింగ స్వామి అని కూడా అంటారు. విష్ణువు యొక్క అవతారం నరసింహావతారం. నరసింహ స్వామి తన భక్తులను రక్షిస్తాడని భక్తుల నమ్మకం. నరసింహస్వామి ఆలయాలు దేశమంతా ఉన్నాయి. అటువంటి వాటిలో ఒకటే కాలువ నరసింహ స్వామి ఆలయం. వారి కార్యక్రమాలలో భాగంగా ఆలయాధికారులు వన భోజనాలు ఏర్పాటు చేస్తారు. ఈ సమయంలో భక్తులు పచ్చని ప్రకృతిలో భోజనాలు చేసి ఆనందిస్తారు. ఈ ఆలయ సందర్శన చిన్న పిల్లలకు కూడా వినోదాన్ని పంచుతుంది. కావున కుటుంబ సభ్యులతో ఇక్కడికి రావచ్చు. ఇక్కడి నరసింహస్వామి యోగ ముద్రలో ఉంటాడు.